Country-legendes maak Madeliefie Makietie een van grootste feeste in die land | My Matzikama
Country-legendes maak Madeliefie Makietie een van grootste feeste in die land
Belangstelling vir die Madeliefie Makietie wat op 26 en 27 Oktober op Strandfontein gehou word, is so groot dat besoekers nou ’n bykomende bonus het! Nie net gaan 20 van ons land se top-kunstenaars hier optree nie, die immergeliefde Country Legends – Lance James, Barbara Ray, Clive Bruce en Tommy Dell – gaan ook daar wees. Dit maak dit ongetwyfeld een van die grootste feeste in die land en een wat niemand kán misloop nie!
Hierdie country-sangers het die land al vir dekades gaande met hul treffers en het geen bekendstelling nodig nie. Die ander kunstenaars by die fees is Leah, Jo Black, Willem Botha, Irene-Louise Van Wyk, Lee Scott, Karlien van Jaarsveld, Majozi, Snotkop, Juan Boucher, Dirk van der Westhuizen, Dobbelsteun, El Clay, Wynand & Chereé, Gert Engelbrecht, Jan Rhaap, Greunen Parker, Armand Steenkamp, Twin Voice en Dawid van der Merwe.
Volgens Cindy Schade, woordvoerder van die fees, is die organiseerders uitgeboul deur die ongekende belangstellings in die fees en wou hulle besoekers verras met nog ’n vertoning wat so reg in almal se kraal sal val.
“So baie van ons het grootgeword met die Country Legends en om hulle almal saam op een verhoog te sien, gaan beslis vir baie mense ’n droom wees wat waar word. Die country-ikone is op Vrydag, 26 Oktober van 18:30 tot 21:30 te sien by die perdeskoen-amfiteater,” sê Cindy.
Die pragtige stranddorp Strandfontein, wat vir die tweede keer gasheer speel vir die immergewilde Madeliefie Makietie, gaan op Vrydag, 26 en Saterdag, 27 Oktober in rep en roer wees. Daar gaan drie verhoë wees, talle stalletjies met die heerlikste versnaperinge en drankies, wonderlike vermaak vir die jongspan en nog vele meer.
“Die fees raak net elke jaar groter en groter! Strandfontein se lieflike ligging, die ongelooflike uitsig oor die see, Weskus-gasvryheid en die joviale atmosfeer wat eintlik ook die begin van die somer aandui, is ’n absolute wenresep. Maak seker jy kry vandag nog jou kaartjie om hierdie besonderse Weskusfees saam met ons te geniet,” sê Cindy.
Bly op hoogte van die jongste Madeliefie Makietie-nuus op Facebook, Twitter en Instagram. Besoek ook ons webtuiste by www.madeliefiemakietie.co.za om meer te lees.
Kry die volledige feesprogram by www.madeliefiemakietie.co.za. Kaartjies is beskikbaar by Computicket, Shoprite/Checkers-, House & Home-winkels, of kontak 0861 915 8000. Kaartjieverkope is as volg:
Vir Vrydag, 26 Oktober:
Kaartjies vir kinders – R50 (7 – 17 jaar)
Kaartjies vir volwassenes – R100
Vir Saterdag, 27 Oktober:
Kaartjies vir kinders – R60 (7 – 17 jaar)
Kaartjies vir volwassenes – R130
Vir medianavrae: Cindy Schade
Tel: 071 568 3972
Uitgereik deur Lightspeed Digital Media
Vir navrae: Chrisma Engelbrecht
Tel: 071 086 2933
’n Valentynsgeskenk van Namakwa Toere
Die nuwe jaar is een maand oud en vir baie mense is die vakansie al klaar net ’n fluistering...
Geskiedenis oor Matzikama
September 18, 2017 November 3, 2017
Die Matzikama-streek is van die mooiste plekke in Suid-Afrika wat jy definitief moet besoek. Die streek loop oor van...
Holiday season in Northern Cape
The Northern Cape is South Africa’s largest province, with desert landscapes, wildlife and gemstones. Together with Botswana, it shares...
Vredendal Motor Gymkhana afgestel
Die Vredendal Motor Gymkhana wat op Saterdag, 27 Mei, sou plaasvind is afgestel weens verskeie redes. Meer inligting sal...
Letsatsi Lodge the host venue for Expedition Africa
It is that time of the year again. Several athletes from different backgrounds come from all over the world...
Matzikama Begrafnisdienste maak kinderharte bly
Die Vredendal-tak van MBD het gister vir baie vrolike gesiggies gesorg toe hulle speelgoed met opvoedkundige waarde geskenk het...
Suurlemoen- en tiemie-hoender
Hierdie resep vir ’n een skottel suurlemoen- en tiemie-hoendergereg bevat geen gemmer nie, maar die smaak is onverbeterlik. Bestanddele:...
Mannekamp op Marcuskraal 4×4 roete
Op Vrydag, 23 Junie tot Sondag, 25 Junie sal daar ŉ mannekamp plaasvind op die Marcuskraal 4×4 roete, 20...
Naweek se klubrugby-uitslaeDraadjies - die pynlike reis na ’n Hollywood-glimlag
©2018. Digitale projekbestuur deur Lightspeed Digital Media.